25/01/2019 | Administración LocalMunicipal
Ames
Lista definitiva de admitidos e excluídos no proceso selectivo para a selección e contratación laboral fixa dun/dunha oficial para a sección de obras e servizos básicos, subgrupo C2, polo sistema de concurso-oposición libre

ANUNCIO RESOLUCIÓN POLA QUE SE APROBA A LISTA DEFINITIVA DE ADMITIDOS E EXCLUÍDOS DO PROCESO SELECTIVO PARA A SELECCIÓN E CONTRATACIÓN LABORAL FIXA DUN/DUNHA OFICIAL PARA A SECCIÓN DE OBRAS E SERVIZOS BÁSICOS, SUBGRUPO C2, POLO SISTEMA DE CONCURSO-OPOSICIÓN LIBRE Por resolución desta Alcaldía núm.149/2019, do 22 de xaneiro, resolveuse a aprobación da lista definitiva de admitidos e excluídos do proceso selectivo para a selección e contratación laboral fixa dun/dunha oficial para a sección de obras e servizos básicos, subgrupo C2, polo sistema de concurso-oposición libre, e que se transcribe a continuación: “ASUNTO: LISTA DEFINITIVA DE ADMITIDOS E EXCLUÍDOS NO PROCESO SELECTIVO PARA A SELECCIÓN E CONTRATACIÓN LABORAL FIXA DUN/DUNHA OFICIAL PARA A SECCIÓN DE OBRAS E SERVIZOS BÁSICOS, SUBGRUPO C2, POLO SISTEMA DE CONCURSO-OPOSICIÓN LIBRE EXPEDIENTE: 2019/G003/000150 ANTECEDENTES: Finalizado o pasado día 10 de setembro de 2018 o prazo de subsanación de documentación de instancias establecido no apartado 6.º das Bases polas que se rexe a convocatoria do proceso selectivo, para a selección e contratación laboral fixa dun/dunha oficial para a sección de obras e servizos básicos, subgrupo C2, procedeuse a revisar as instancias presentadas de acordo co establecido no apartado 6.º das mencionadas bases aprobadas por Decreto da Alcaldía 979/2018, do 15 de maio, e anunciadas no BOP núm.97, do 24 de maio de 2018 e anunciadas no DOGA núm.120, do 25 de xuño de 2018, no BOE núm.169, do 13 de xullo de 2018, no taboleiro de anuncios da sede electrónica e na páxina web do Concello de Ames. No uso das atribucións que me outorga a lexislación do réxime local, RESOLVO: Primeiro. –Aprobar a lista definitiva de aspirantes, declarando admitidos e excluídos aos aspirantes que figuran no anexo I desta resolución Segundo. –Publicar a composición do Tribunal que xulgará as probas, e que queda como segue: Presidente: Titular: María Gamundi Fernández, técnica de obras do Concello de Teo Suplente: Miguel A. Costoya Rabasco, responsable dos servizos administrativos do Departamento de Urbanismo Secretario/a: Titular: Marcelino Portals Coto, arquitecto técnico do Concello de Ames. Suplente: Rogelio Pardo Martínez, xefe do servizo de contratación, plans e subvencións. Vocais: Titular: Carlos Alejandro García Pampín, oficial-electricista xefe do Concello de Ames. Suplente: Ermitas Lamelas Carballo, auxiliar administrativa do servizo de rexistro, atención e información ao público do Concello de Ames. Titular: Jesús Manuel Rodríguez García, encargado municipal de obras do Concello de Teo. Suplente: Josefina Pardal Pazos, xefa do servizo de rexistro, atención e información ao público do Concello de Amnes. Titular: José Ramón López Liñares, oficial electricista do Concello de Ames. Suplente: Maria Carmen Crespo Roldán, xefa de servizo de fiscalización e contabilidade. Persoal colaborador: Rosa I. García Agrelo, empregada adscrita ao servizo de RR. HH do Concello de Ames. Terceiro. –Fixación da data da sesión de constitución do Tribunal e realización da fase de baremación: Fíxase a data para a sesión constitución do Tribunal para o vindeiro 30 de xaneiro de 2019, ás 09.30 horas, no salón de Plenos do Concello, en Bertamiráns. Nesa mesma data, e unha vez constituído o Tribunal realizarase a fase de concurso do proceso. Cuarto. –Publicar os sucesivos anuncios relativos ao procedemento selectivo na páxina web e no taboleiro da sede electrónica do Concello de Ames, tal e como se establece no apartado 8 das bases que rexen o procedemento. Quinto. –Contra esta resolución, que pon fin á vía administrativa, os/as aspirantes poderán interpoñer, con carácter potestativo, recurso de reposición ante o mesmo órgano que ditou o acto, no prazo dun mes contado desde o día seguinte ao da publicación desta resolución, ou directamente recurso contencioso-administrativo no prazo de dous meses contados desde a mesma data, na forma prevista na lexislación reguladora de dita xurisdición contencioso-administrativa. O alcalde A secretaria José M. Miñones Conde Rosa Ana Prada Queipo ANEXO I Excluídos: ningún. Ames, 23 de xaneiro de 2019. O alcalde José M. Miñones Conde